คนใช้รถเฮ! น้ำมันลดทุกชนิด ยกเว้น E85 คงเดิม
PTT-BCP ลดราคาเบนซิน-แก๊สโซฮอล์ 30 สต. เว้น E85 คงเดิม, ดีเซลลง 50 สต. มีผลพรุ่งนี้(9 ม.ค. 59) เวลา 05.00 น. 
8 ม.ค. 2559

บริษัท ปตท. จำกัด (มหาชน) หรือ PTT และ บริษัท บางจากปิโตรเลียม จำกัด (มหาชน) หรือ BCP ปรับลดราคาขายปลีกน้ำมันกลุ่มเบนซินและแก๊สโซฮอล์ทุกชนิด 30 สตางค์/ลิตร (เว้น E85 คงเดิม) ดีเซลลดลง 50 สตางค์/ลิตร มีผลพรุ่งนี้(9 ม.ค. 59) เวลา 05.00 น. 
ส่งผลให้ราคาขายปลีกหน้าสถานีบริการน้ำมันในเขตกรุงเทพฯและปริมณฑล ของ PTT และ BCP ในวันพรุ่งนี้ เป็นดังนี้ เบนซิน ออกเทน 95 ของ PTT อยู่ที่ 30.46 บาท/ลิตร, แก๊สโซฮอล์ 95 อยู่ที่ 23.50 บาท/ลิตร, แก๊สโซฮอล์ 91 อยู่ที่ 23.08 บาท/ลิตร, E20 อยู่ที่ 21.14 บาท/ลิตร และดีเซลอยู่ที่ 20.09 บาท/ลิตร ส่วน E85 อยู่ที่ 18.09 บาท/ลิตร(ราคานี้ยังไม่รวมภาษีท้องที่ของแต่ละจังหวัด)